
Návrh Všeobecne záväzného nariadenia,
ktorým sa určujú názvy ulíc v meste Trnava

Spracované dňa 25.3.2025 
Zodpovedá: Ing. Martina Stanová, MBA, vedúca odboru organizačného a vnútornej správy
Konzultované s OP

Číslo spisu: 42242/2025



Návrh uznesenia

Mestské zastupiteľstvo mesta Trnava po prerokovaní:

1. Schvaľuje
Všeobecne záväzné nariadenie č. ......., ktorým sa určujú názvy ulíc v meste Trnava a ktorým sa mení a dopĺňa VZN č. 196 o zmene názvu ulice


2. Ukladá
Mestskému úradu v Trnave

a/ vyhlásiť VZN vyvesením na úradnej tabuli mesta Trnava a zverejniť na internetovej stránke mesta Trnava
Termín: do 18.4.2025

b/ zabezpečiť označenie ulice v zmysle schváleného VZN
Termín: do 31.5.2025





















Dôvodová správa

		Mesto určuje a mení názvy ulíc a iných verejných priestranstiev v zmysle  zákona SNR č. 369/1990 Zb. o obecnom zriadení v znení neskorších predpisov. V súlade s § 2b sú názvy určované všeobecne záväzným nariadením s prihliadnutím na históriu mesta, významné nežijúce osobnosti a podobne. 
	
	Týmto všeobecne záväzným nariadením sa predkladá návrh na zmenu časti ulice Farárske na Technickú ulicu. Dotknuté územie spadá do mestskej časti Trnava – sever. 

         K lokalite Farárske vedie vodičov z Trnavy navigácia cestou smerom na Špačince.  Cesta k objektom na Farárskom č. 27 však nie je z tohto smeru prejazdná a vodiči smerujúci do tejto časti majú problém sa sem dostať. Dennodenne tak dochádza k množstvu zmätočných situácií a nedorozumení. Z tohto dôvodu vlastníci objektov na adrese Farárske 27 požiadali, aby táto časť lokality, s dostupnosťou od Krupskej ulice, dostala názov Krupská ulica, čím by sa mohli spomenuté problémy vo veľkej miere vyriešiť.
         Keďže ulica s názvom Krupská sa už v Trnave nachádza a je ukončená informačnou dopravnou značkou označujúcou koniec obce, nie je možné pokračujúcu cestu za mestom Trnava považovať za Krupskú ulicu. Preto musí dotknutá časť dostať nový názov. Mesto Trnava, po dohode s vlastníkmi nehnuteľností na Farárskom 27, navrhuje názov Technická ulica.

      	Mestský úrad v Trnave požiadal o vyjadrenie k návrhu príslušný výbor mestskej časti Trnava – sever, ktorý súhlasil so zmenou názvu časti ulice Farárske.

/lokalizácia ulíc so zaznačením návrhu zmeny je v grafickej prílohe./


	
Návrh VZN bol zverejnený vyvesením na úradnej tabuli dňa 25.3.2025.
Lehota na pripomienkovanie návrhu uplynie dňa 3.4.2025.

NÁVRH
VŠEOBECNE  ZÁVÄZNÉHO  NARIADENIA, 
Návrh Všeobecne záväzného nariadenia č. ......, 
ktorým sa určujú názvy ulíc v meste Trnava
a ktorým sa mení a dopĺňa VZN č. 196 o zmene názvu ulice 


Dátum vyvesenia návrhu VZN :  25.3.2025			
Dátum ukončenia lehoty na pripomienkovanie :  3.4.2025 
Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. 
Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.

Mestské zastupiteľstvo mesta Trnava na základe samostatnej pôsobnosti podľa článku 67 a článku 68 Ústavy Slovenskej republiky a podľa § 2b ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov, vydáva toto všeobecne záväzné nariadenie:

Čl. 1
Účel nariadenia
Účelom tohto všeobecne záväzného nariadenia je určenie názvu ulice v meste Trnava, v mestskej časti Trnava - sever a zmena ulice určenej VZN č. 196.

Čl. 2
Určenie názvu ulice
1. Mestské zastupiteľstvo mesta Trnava určuje názov ulice v mestskej časti Trnava – sever v znení „Technická ulica“, ktorá je vytvorená z časti pôvodnej ulice Farárske.
2. Lokalizácia ulice je zaznačená v prílohe tohto všeobecne záväzného nariadenia .

Čl. 3
Zmena VZN č. 196
V čl. 2 VZN č. 196 sa pre názov ulice „Farárske“ určuje nová lokalizácia ulice, ktorá je zaznačená v prílohe tohto všeobecne záväzného nariadenia.

Čl. 4
Záverečné ustanovenia
Toto všeobecne záväzné nariadenie nadobúda účinnosť 15-tym dňom od vyvesenia na úradnej tabuli mesta, t. j. dňom .................


JUDr. Peter  B r o č k a, LL.M.
                                                                                              primátor mesta

